Arbara braĥipodio

La arbara braĥipodio (Brachypodium sylvaticum) estas staŭdo kiu apartenas al la familio de la Poacoj.

 Priskribo 
150px|eta|maldekstra|Folioj
La herbotufkonstituanta planto altas 50 ĝis 120 cm, kaj havas tre mallongajn rizomojn. La maldika tigo havas 4 ĝis 5 nodojn, malsupre ofte estas rompeta kaj ĉirkaŭ la nodoj forte harkovrita. La liniforma, ofte superpendanta, dise harhava folio havas tre malfortajn eĝojn. La iome malhelverda supren direktita malsupro de la folio havas briligantan, blankan meznervuron. La foliingoj estas harhavaj. La ligulo longas 3 milimetrojn.
La arbara braĥipodio floras en julio kaj aŭgusto per pliofte iome superpendanta paniklo kun 6- ĝis 15-flora, 25 milimetrojn longaj spikoj. La malsupra glumo proksimume longas 10 milimetrojn kaj ofte havas sinuan ariston, kiu estas kiel longa tiel la glumo. La supra glumo proksimume longas 8 milimetrojn. La anteroj longas 3 milimetrojn. La frukto estas kariopso.

 Disvastiĝo 
La specio vegetas precipe en la palearktiso, inter kio en Nordafriko. En la orientaliso, arbara braĥipodio troviĝas nur en la montaro. Ĝi preferas humidajn, fekundajn, kalkenhavantajn grundojn en maldensaj foliarbaroj kaj laŭlonge de arbarrandoj.

 Gastigantoj 
270px|eta|Fruktoj (grenoj)
La arbara braĥipodio estas gastiganto por la raŭpoj de la tagpapilioj multkolora dikkapulo, Thymelicus lineola, Thymelicus sylvestris kaj Lopinga achine kaj de la mikropapilioj Elachista luticomella, Elachista subocellea, Elachista gangabella, Helcystogramma lutatella kaj Micropterix schaefferi.

 Parazitoj 
La rustofungo Puccinia brachypodii var. brachypodii parazitas la folioj de arbara braĥipodio. Ergoto fungo parazitas ĝian ovarion. Konidioj de Sphacelia segetum produktitaj en Milium effusum kaŭzas plejofte ĉi-tiun malsanon.

 Alilingve 
 Germane: Wald-Zwenke
 Angle: False Brome, Slender False Brome, Wood False Brome
 France: Brachypode des bois
 Nederlande : Boskortsteel

 Bibliografio 
  Conert, H.J. 2000 : Pareys Gräserbuch. Die Gräser Deutschlands erkennen und bestimmen. Blackwell Wissenschafts-Verlag, Berlin, Wien. ISBN 3-8263-3327-6
  Fischer, Manfred A. (Red.) 2005 : Exkursionsflora für Österreich, Liechtenstein und Südtirol. Oberösterreichisches Landesmuseum, Linz, ISBN 3-85474-140-5
  Klapp, Ernst & Opitz von Boberfeld, Wilhelm 2006 : Taschenbuch der Gräser. 13. Auflage, Ulmer, Stuttgart, ISBN 978-3-8001-4775-5

 Eksteraj ligiloj 

  Monda disvastiĝo
  Brachypodium sylvaticum en la flaŭro de Ĉinujo

250px|eta|maldekstra|maldekstre: arbara braĥipodio

Kategorio:Brachypodium
Kategorio:Orientalisa flaŭro
Kategorio:Palearktisa flaŭro